**Referat fra FAU-møte tirsdag 26/11-19**

**Til stede:**

|  |  |
| --- | --- |
| FAU leder | Stein Gunleiksrud |
|  |  |
| 1. klasse | *Silje Halle-Knutzen-forfall* |
|  | Stine Tveito |
|  |  |
| 2. klasse | Tonje Sauro |
|  | Trine Hovinbøle-Seim |
|  |  |
| 3. klasse | Grethe Sæther |
|  | Mona Runnekås Lurås |
|  |  |
| 4. klasse | *Christine Billington-forfall* |
|  | Johanna Lötjönen |
|  |  |
| 5. klasse | Marit Våle |
|  | Ellen Kristine Aksvik |
|  |  |
| 6. klasse | Gro Pedersen |
|  | Emilie Telle |
|  |  |
| 7. klasse | Marita Johnsen |
|  | *Anne Karin Omsted Rue-forfall* |
|  |  |
| 8. klasse | *Oddgeir Sjøtveit -forfall* |
|  | *Cathrine Løvgren-forfall* |
|  |  |
| 9. klasse | *Gunhild Geirsta-forfall* |
|  | Frøydis Miland |
|  |  |
| 10. klasse | Haldis Skårberg |
|  | Ingeborg Haukås |
|  |  |
|  |  |
| SFO | Anders Skrindebakke |

SFO- leder Anne Lise E Gjøystdal var til stede under sak om oppholdsbetaling SFO

Rektor var til stede under hele møtet som referent

**1.Dress og kjolebank.** Frivillighetssentralen bygger opp en utlånsbank med kjoler og dresser til juleball. Elever fra Atrå og Rjukan skal handle inn både kjoler og dresser og det er allerede donert noe også. Dersom noen har kjoler/dresser de tenker kan passe er det mulig å gi det til denne «banken»

Rjukan usk og Abusk har ulike tider for juleball så det er ingen kollisjon på dette.

*Åshild Langeland tlf : 46 81 83 11 – tenker å ha en åpen kveld for ungdomsskoleelever i Atrå allerede i forbindelse med årets juleball-dato kommer. Senere vil dato for prøving bli kjentgjort i god tid og det vil også bli tilgjengelig bilder av de ulike utlånsmulighetene*. (sjekket i etterkant av møtet-kfv)

Målet er at dette skal være gratis for de som bruker og at det er bra for miljøet med gjenbruk.

**2. Nytt bygg-status**- går etter planen, tak på – innvendige arbeider og isolering ute etterhvert. Ingen hinder for skolen.

\*Trafikksikkerhet – busskur ved hovedvei – overgang til ingenting – hvordan er dette tenkt løst? Ligger ikke i byggeprosjektet. Hele trafikkområdet utenfor ABUSK skolen er tatt med i kommunens trafikksikkerhetsplan og står høyt oppe på prioriteringslista.

- Brøyting av store kanter i krysset gjør det uoversiktlig. Svein K. må sørge for å kjøre bort brøytekantene jevnlig.

**3. Utviklingssamtaler**- noen tilbakemeldinger på form/innhold? Dialog er viktig – mulighet til å snakke om andre ting også, lærerne gjør noe ulikt. Man kan be om mer tid-ny samtale der en tenker det er lurt.

Når skal elevene være med og ikke? Ulik praksis og vanskelig å vite. Uten på høsten og med på våren? Må bli tydeligere praksis på dette.

**4. Bruk av transponder.** Fin kommunikasjonskanal. Kan brukes til dagligdagse beskjeder. Blir slettet etter endt skoleår. Er sikker kommunikasjonsplattform; Gjelder kun for den enkelte elev. Kontaktlærer/avd. leder/rektor kan se meldingene, +SFO-leder der det er aktuelt. Ikke «alle» som jobber på trinnet/skolen.

**5. Oppfølging av saker fra forrige møte**

**\*Renhold i hallen** følges opp av skolen som er brukere av hallen på lik linje med idrettslag og andre som benytter hallen

**\* dusjing etter gym**, dusjvegger og renhold. Det er dusjvegger i både gutte- og jentegarderobe- gjestegarderobe har ikke. Lærerne på 1.-4. trinnet legger til rette for dusjing på Rjukanbadet 10 ganger på 2. trinnet og vi har fast dusjing fra og med 3. klasse. De som ikke dusjer får ikke fortsette aktiviteten mens dusjing pågår. Det har også kommet innspill fra foreldre som ikke ønsker press på elevene for dusjing da det er lovhjemlet rett til å ikke gjøre dette. FAU stopper saken der.

**\*nettvettkurs for foreldre:** Hva med tema? Elevene i SkoleMiljøUtvalget gav utrykk for at opplegget med politiet hadde vært bra. Skjermtid for elever (og foreldre) er et tema – går utover søvnkvalitet. Arbeid med holdninger: Noen lar barna laste ned og bruke apper som er for 17+ andre lar barna lyve på alder for å opprette kontoer de ikke er gamle nok til. Skolen sjekker med Barnevakten hva de kan tilby, skolen betaler og FAU stiller som arrangementskomite på kveldsarr. Fra hvilket trinn er det aktuelt? Landet på at alle har nytte av dette på alle trinn. De jobber nå med digital dømmekraft i barnehagen :-) Rektor sjekker hva Barnevakten kan tilpasse. Det jobbes videre med mobilhotell.

Kan man laste ned SnapChat på skolens Ipad? Nei, det skal ikke være mulig da skolen har lagt over til et nytt system for ca ett år tilbake. Rektor sjekker etter mulige smutthull i saken

**\*Foreldremøte SFO;**

Hva er status med tanke på graderte SFO satser? Hva ligger i budsjettet for 2020? 10 mnd. betaling og at kun de som bruker SFO i ferien betaler for det. Og ikke de andre.

Slik ligger forslaget fra Rådmann i budsjett 2020 nå:

Betaler for 11 måneder.  
Den siste måneden = 3 uker ferie og planleggingsdagene  
Forslag om feriestengt 3 uker i juli.   
Inntil 3 G. Utgifter kan erstattes med max 6 % av inntekt for lavinntektsfamilier.  
Fra 01.03.2020 økes SFO-satsen til 2050,-. + kost 250,-.  
Søskenmoderasjon 50 % for barn i SFO.

FAU hadde en sak med spørreundersøkelser sammen med Rjukan. Har ikke fått svar på denne saken. Stein sjekker opp med FAU-leder på Rjukan – mulig ny runde for å følge opp dette.

**6.Turer for elevene i 10.klasse.** Skolen har satt av avslutningstur for 10.klasse på våren som en sosial tur der skolen koster lærer(e) lønn for 2 overnattinger.

Resten av turen har blitt finansiert av foreldre/elever via dugnadsarbeid fra og med 8.trinn.

Turer som «Hvite busser» vil måtte ha et forarbeid og et etterarbeid for elevene og er derfor en type høsttur- ikke en sosial avslutningstur.

Klassen oppretter er turkomite – skolen bør være representert her og trekke i trådene.

Vedlagt følger tidligere presisering *«skoletur 10.klasse»* fra 2012 og «Retningslinjer for ekskursjoner i skolens regi-Tinn kommune» fra 13/6-17 til orientering. Skolen vil revidere retningslinjene.

Viktig at alle kontaktlærere/ansatte ved skolen kjenner disse retningslinjene og orienterer om denne turen og retningslinjene i foreldremøter på U-trinnet fra og med 8. klasse.

**7. Budsjett.** Fortsatt trange tider, ingen rom for noe ekstra men går nok :-)

**8. Eventuelt-saker:**

\*Barnebursdager – fellespresang av økonomiske og miljømessige hensyn? 1.-4.trinn tar det opp i klassene.

\*Halloweenfest på Gjøystheim for alle? Tas opp på foreldremøtene. (Ellen og Marit i komiteen?)

\*De gule bussene er seine? Skolen sjekket det opp i høst – fikk beskjed om at det var veiarbeid som var årsaken. Sjekker om det fortsatt er sånn.

Ref Kjersti

FAU-leder ønsker alle FAU`ere og ansatte ved ABUSK en riktig god jul og godt nytt år.

**Skoletur 10. klasse.**

**Regler , januar 2012.**

**Oppvekstutvalget 31.01.06.**

**Konklusjon:**

*Målet for avslutningstur i grunnskolen fortsetter å være samvær med fellesopplevelser. Det er viktig at alle klasser får samme mulighet til å reise, uavhengig av innsamlede midler, foreldrenes økonomi, elevgruppens sammensetning, lærernes ønsker, med mer.*

*10. klassene ved ungdomsskolene reiser på avslutningstur i Norge eller til vennskapskommuner i Norden. Ved spesielle skolefaglige satsingsområder på kommunalt nivå, kan klasser søke om å få reise til et område i utlandet som gir slik kunnskap.*

**Retningslinjer klassetur 10. trinn Atrå barne- og ungdomsskole**

Mål for turen:

1. I tråd med vedtak i Oppvekstutvalget 31.01.2006 vil 10.trinns avslutningstur være en tur der sosialt samspill og felles opplevelser står i sentrum.
2. Lærer(e) skal være med på turen, sammen med et forsvarlig antall foreldrerepresentanter Det avsettes lønnsgodtgjøring til minst en lærer per 15 elever i to døgn. Blant de voksne skal begge kjønn være representert.
3. Elevene, sammen med kontaktlærer og klassens valgte foreldrerepresentanter, bestemmer reisemål. Rektor godkjenner reisemål.  
   Turkomiteen står for det praktisk ved gjennomføring av turen.
4. Kostnadsaspektet skal være avklart. Turen skal kunne gjennomføres uten økonomiske kostnader av betydning.
5. Det ordinære skolereglementet gjelder uavkortet.
6. I spesielle tilfeller kan enkeltelever ha behov for ekstra voksenstøtte på turen. Skolen har også anledning til å nekte enkeltelever å delta.
7. Turen skal gjennomføres med et transportmiddel som alle involverte kan reise med.
8. Skolen garanterer for minstesum på 20 000,- i inntekt fra kantinedrift.

**Man kan velge mellom disse reisemålene hvor aktiviteter velges ut fra klassens inntekter/økonomi:**

**Altenativ A :**

Evje - Trollaktiv

<http://www.trollaktiv.no/no/forside.aspx>

Bananbåt, klatreskogen, rafting og paintball

+ eventuelt en dag til Kristiansand

**Alternativ B:**

 Bergen – dette skal ikke være ”shoppetur” men opplevelsestur!

 Fløybanen:

<http://www.byport.no/portal/turistattraksjoner/floibanen.asp>

 Akvariet:

<http://www.byport.no/portal/turistattraksjoner/akvariet.asp>

 Fisketorg og bryggen:

<http://www.byport.no/portal/turistattraksjoner/bryggen.asp>

 Vitensenteret

<http://www.visitbergen.com/no/Produkt/?TLp=165063&VilVite-Bergen-Vitensenter>

 + teater/kino?

**Alternativ C:**

 Dagaliopplevelser

<http://www.dagaliopplevelser.no/>

rafting, paintball, rappelering,gocart +++

**Alle turer/ekskursjoner skal gjennomføres ihht Gratisprinsippet :**

Paragraf 2-15 i opplæringsloven slår fast at den offentlige grunnskoleopplæringen skal være gratis for elevene. Det betyr at kommunen ikke kan kreve betaling fra elevene for verken undervisningsmateriell eller aktiviteter (faglige og sosiale) som foregår i skoletiden og i skolens regi, og som er en del av grunnskoleopplæringen i samsvar med opplæringsloven og forskriftene til loven. Eksemplene som nevnes i lovbestemmelsen er ikke uttømmende. Forbudet mot å kreve egen betaling gjelder all virksomhet i forbindelse med opplæringen, også aktiviteter som foregår utenom ordinær skoletid når disse aktivitetene er ledd i at skolen gjennomfører grunnskoleopplæringen i samsvar med lov og forskrift.

**Retningslinjer for ekskursjoner i skolens regi – Tinn kommune**

Vedtatt av Kultur- og oppvekstutvalget 13.06.2017 – sak 28/17. arkiv: 2017/612

Gjeldende fra 01.08.2017

***Retningslinjer for skoleturer/ekskursjoner – grunnskolen i Tinn kommune***

*Retningslinjene skal sikre elevenes rett til gratis grunnskoleopplæring. I henhold til opplæringsloven § 2-15 skal offentlig grunnskole være gratis. Utdanningsdirektoratets tolkning av regelverket tar utgangspunkt i dette og mener at dersom en skoletur/ekskursjon regnes som en del av opplæringen, skal kostnadene ved reisen dekkes av kommunen. Dette gjelder alle aktiviteter i grunnskolen som foregår i skolens regi.*

***En reise kan betraktes som en ekskursjon dersom:***

*• reisen foregår i skoletiden*

*• lærere er med på turen og mottar lønn*

*• det er utarbeidet regler for turen, med f.eks. sanksjoner for hjemsendelse*

*• skoleeier er ansvarlig dersom det oppstår uhell*

*• ekskursjonen fremgår av skolens virksomhetsplan/årsplan*

*• de som ikke er med på ekskursjonen har et organisert opplæringstilbud*

*Dersom et eller flere av momentene er til stede, kan ekskursjonen ansees som en del av opplæringen og skal være gratis for elevene og foresatte. Dersom ingen av disse momentene er til stede, vil turen ikke ha noe med opplæringen å gjøre, og faller utenfor gratisprinsippet.*

***Finansiering fra andre enn skolen:***

*Opplæringsloven hindrer ikke at andre enn skoleeier finansierer ekskursjoner, så lenge retten til gratis opplæring ikke brytes. Elever og foreldre kan gå sammen om finansiering ved f.eks. frivillige gaver, dugnader og loddsalg. Dersom elevene eller foreldrene gir penger, skal dette skje anonymt. Skolene kan også ta imot pengegaver, tilskudd til klassekasser, utstyr e.l. fra andre enn foreldre. De som gir gaver eller tilskudd kan ikke stille krav om motytelser, for eksempel i form av reklame for næringslivet. Det er også en klar forutsetning at pengene ikke er øremerket en elev, men skal komme hele elevgruppen til gode, og at ingen presses til å gi eller bidra.*

*Det kan søkes støtte til ekskursjoner f.eks via Senter for internasjonalisering av utdanning (SIU).*

*Tinn kommune har følgende retningslinjer:*

* *Skolene må i forkant av hvert skoleår lage en plan for gjennomføring av læreplanfestede skoleturer/ekskursjoner, samt nedfelle disse i skolens budsjett.*
* *Læreplanfestede skoleturer/ekskursjoner skal være dekket av den enkelte skole. Det må ikke planlegges ekskursjoner som pålegger elevene egenbetaling. Eventuelle frivillige gaver, dugnadsarbeid o.l. må være anonymiserte og skal ikke registreres på enkeltelever. Disse midlene skal komme hele elevgruppen til gode. Skolens budsjett, elevenes egeninnsats og gaver vil avgjøre mål for ekskursjonen. Kostpenger kan dekkes av frivillige gaver.*
* *Alle ekskursjoner i skolens regi er å oppfatte som opplæring. Turene må planlegges slik at alle elever har mulighet til å delta. For elever som av en eller annen grunn ikke kan delta, skal det være et likeverdig opplæringstilbud på skolen.*
* *Rektor har det fulle ansvaret for alle prosesser i forbindelse med ekskursjoner, herunder organisering, gjennomføring og dekning av kostnader ved evt. hjemsendelse av elever.*
* *Elever, foresatte og lærere bør ved skolestart rutinemessig orienteres om skolens ekskursjonstilbud og hva gratisprinsippet innebærer. Det kan søkes disposisjon fra gjeldende retningslinjer. Søknaden avgjøres av skolefaglig ansvarlig/rådmann.*
* *Det utarbeides ROS-analyser og «beredskapsplan» for hver enkelt skoletur.*